
Определение №289/10.08.2022 по гр. д. №1879/2021 на ВКС, ГК, III г.о., докладвано от съдия Светла Димитрова
 


	
	1 з. з. № 289	
		
	София, 10.08.2022 г.	
		
	 В ИМЕТО НА НАРОДА	
		
	Върховният касационен съд на Република България, IІІ гражданско отделение, в закрито съдебно заседание на десети август две хиляди двадесет и втора година, в състав:	
		
	 ПРЕДСЕДАТЕЛ: МАРИЯ ИВАНОВА	
		
	ЧЛЕНОВЕ: ЖИВА ДЕКОВА	
		
	 ТАНЯ ОРЕШАРОВА	
		
	 като разгледа докладваното от съдия Орешарова гр. д. № 1879 по описа за 2021 г., намира следното:	
		
	Производството е по чл. 247 ГПК.	
		
	Постъпила е молба от М. И. В.-Г., чрез адв. И. А. от АК П., с искане за поправка на очевидна фактическа грешка в постановеното решение по делото, относно посочената крайна дата на периода на присъденото обезщетение по иска с правно основание чл.344, ал.1, т.3, вр. с чл.225, ал.1 КТ за оставане без работа от 16.09.2019год. до 16.04.2020год., като вместо 16.04.2020год. следва крайната дата да е 16.03.2020год., когато е изтекъл шестмесечния срок за оставане без работа, за който период именно е присъденото обезщетението.	
		
	Ответникът по касация и по молбата – ОУ „Христо Ботев“ – [населено място] не е заявил становище по молбата.	
		
	С решение №37 от 20.05.2022год. ВКС, ІІІ г. о., постановено по гр. дело №1879/2021год. е отменил решение № 260014 от 26.01.2021 г. на Плевенски окръжен съд, постановено по гр. д. № 909/2020 г. по описа на ПОС и вместо него е постановил друго, с което е отменил като незаконно на основание чл. 344, ал. 1, т. 1 от КТ уволнението на М. И. В.-Г., извършено на основание чл.328, ал.1,т.2 КТ със заповед № РД-15-02/16.09.2019г. на директора на ОУ „Христо Ботев“ – [населено място]. Осъдил е на основание чл. 344, ал. 1, т. 3, във вр. с чл. 225, ал. 1 от КТ ОУ „Христо Ботев“ – [населено място] да заплати на М. И. В.-Г., сумата от 6899,70лв., представляваща обезщетение за оставането й без работа, поради незаконното уволнение, през периода 16.09.2019 г. – 16.04.2020г.	
		
	С решението съдът е разгледал и се е произнесъл по претенция с правно основание чл.344, ал.1,т.3, вр. с чл.225, ал.1 КТ за присъждане на обезщетение за времето, през което ищцата е останала без работа за период от шест месеца.- 16.09.2019год.- 16.03.2020год. При посочване обаче на крайната дата на периода е допусната техническа грешка и е изписана датата 16.04.2020год., вместо действителната дата 16.03.2020год.	
		
	Касае се за очевидна фактическа грешка по смисъла на чл.247 ГПК, която следва да бъде поправена.	
		
	По изложените съображения, Върховният касационен съд, състав на III гражданско отделение	
		
	РЕШИ:	
		
	ДОПУСКА на основание чл.247 ГПК поправка на очевидна фактическа грешка в решение №37 от 20.05.2022год. на ВКС, ІІІ г. о., постановено по гр. дело №1879/2021год. относно посочване на крайна дата на периода на присъденото обезщетение по иска с правно основание чл.344, ал.1, т.3, вр. с чл.225, ал.1 КТ за оставане без работа като в диспозитива на същото вместо „16.04.2020год.“ да се чете „ 16.03.2020год.	
		
	Решението не подлежи на обжалване.	
		
	ПРЕДСЕДАТЕЛ: ЧЛЕНОВЕ: 	

